10. Slovenské strategické fórum

**Súčasnosť a budúcnosť obrany Slovenskej republiky**

**Park Hotel Tartuf Beladice, 17. – 18. mája 2013**

**Program**

**Piatok 17. mája 2013**

13.00-14:15 Registrácia účastníkov a obed

14.15-14:30 **Otvorenie**

 **Róbert Ondrejcsák**, CENAA

 **Michael Petráš**, Friedrich Ebert Stiftung

14.30-16:00 **Panel I – Biela kniha o obrane SR**

*Ministerstvo obrany SR nedávno dokončilo prípravu Bielej knihy o obrane Slovenskej republiky a predložilo ju do schvaľovacieho procesu. Týmto krokom po necelých troch rokoch ukončilo hlavnú fázu procesu strategického hodnotenia obrany a stanovilo základný rámec ďalšieho rozvoja obrany SR na nasledujúce desaťročie. Aké sú hlavné vízie dokumentu o budúcnosti obrany štátu a rozvoji ozbrojených síl? Čo bude kľúčové pre proces implementácie záverov a aké riziká sú s ním spojené? Čo materiálu chýba alebo čo sa dalo urobiť inak?*

 Vystupujúci:

 **Boris Pittner,** MO SR, národný riaditeľ pre spôsobilosti

 **Jaroslav Baška,** NR SR, predseda Výboru pre obranu a bezpečnosť

 Komentár:

 **Martin Fedor,** NR SR, predseda Osobitného kontrolného výboru na

 kontrolu činnosti Vojenského spravodajstva

 Moderátor:

 **Marian Majer,** CENAA

16.00-16:30 **Prestávka**

16.30-18:00 **Panel II – Vyššia ochrana za menej peňazí?**

*Už niekoľko rokov je v krajinách EÚ a NATO trendom znižovanie nákladov na obranu. Ekonomická situácia tlačí štáty k fiškálnej zodpovednosti, čo nevyhnutne vedie k znižovaniu výdavkov vo viacerých oblastiach, bezpečnosť nevynímajúc. Slovensko nie je z hľadiska tohto javu výnimkou. Do akej miery môže SR znižovať percento HDP na obranu a pri akej hranici sú už ohrozené nevyhnutné funkcie ozbrojených síl. Existuje rovnováha medzi prideleným rozpočtom a úlohami OS SR vyplývajúcimi z legislatívy a medzinárodných záväzkov? Existujú nejaké spôsobilosti, pri ktorých hrozí, že sa ich SR bude musieť vzdať?*

 Vystupujúci:

 **Jaroslav Naď,** MO SR, vedúci sekcie obrany SD SR pri NATO

Komentár:

 **Ľubomír Bulík**, bývalý náčelník GŠ OS SR, člen Rady poradcov CENAA

 Moderátor:

 **Andrej Matišák**, Denník Pravda

18.00-20:00 **Večera**

20.00 Voľná debata

**Sobota 18. mája 2013**

09.30-11:45 **Panel III – Obranná spolupráca ako základ pre riešenie problémov**

*Znižovanie výdavkov na obranu vytvára tlak na hľadanie alternatívnych riešení. Jedným z najefektívnejších sa v posledných rokoch javí medzinárodná spolupráca pri zabezpečovaní obrany. V tejto súvislosti už vzniklo viacero iniciatív, tak na úrovni EÚ (Pooling and Sharing) a NATO (najmä Smart Defence), ako aj na úrovni regionálnej či bilaterálnej. Aké sú medzinárodné trendy v obrannej spolupráci? Aké je doterajšie i plánované zapojenie Slovenska v rámci hľadania možností pre zdieľanie záväzkov s inými spojencami? Do ktorých projektov sme sa už zapojili a aké sú ich výsledky? V akom stave je spolupráca v rámci krajín Visegradu?*

 Vystupujúci:

 **Mario Nicolini**, MO SR, zástupca riaditeľa Inštitútu bezpečnostných

 a obranných štúdií

 **Dalibor Pavolka,** MO SR, riaditeľ odboru medzinárodných vzťahov sekcie

 obrannej politiky

 **Milan Šuplata,** CEPI, riaditeľ pre zahraničnú politiku a obranu

 Komentár:

 **Róbert Ondrejcsák**, CENAA, riaditeľ

 Moderátor:

 **Peter Bátor**, MZVaEZ

 11:45-12:00 **Záverečné zhodnotenie**

 12:00 **Obed**